b'\n_START_ARTICLE_\nNisa, Turkmenistan\n_START_SECTION_\nIzkopavanja\n_START_PARAGRAPH_\nArheolo\xc5\xa1ka izkopavanja v Nisi so razkrila velike zgradbe, mavzoleje in sveti\xc5\xa1\xc4\x8da, mnogo napisov in izropano zakladnico. Med najdbami je mnogo helenisti\xc4\x8dnih umetnin, veliko \xc5\xa1tevilo slonoko\xc5\xa1\xc4\x8denih ritonov in veliko kovancev z iranskimi ali klasi\xc4\x8dnimi mitolo\xc5\xa1kimi prizori._NEWLINE_Arheolo\xc5\xa1ko najdi\xc5\xa1\xc4\x8de obsega 17 ha in je sestavljeno iz ve\xc4\x8d obmo\xc4\x8dij. Odkriti sta bili dvi utrjeni povezani mesti (Stara in Nova Nisa) z bogatimi vladarskimi, stanovanjskimi in verskimi objekti._NEWLINE_Trg s hi\xc5\xa1o, ki je slu\xc5\xbeila kot kraljeva zakladnica v velikosti 60 s 60 metrov. Je brez oken, s centralnim odprtim dvori\xc5\xa1\xc4\x8dem okoli katerega je bilo 12 sob s klopmi iz blata. Stene hi\xc5\xa1 so bile narejene iz opeke (zemlja in slama), tla so bila lesena. Stavba je bila okra\xc5\xa1ena z vencem na katerem so bile podobe helenisti\xc4\x8dnega izvora - podobe Herkula z levom in drugimi. Ve\xc4\x8dina ostankov je bila izropana ali po\xc5\xa1kodovana. Najbolj znan je kip Rodoguny (boginja vzhoda) in \xc5\xa1tevilni ritoni, vse se nahaja v muzeju v A\xc5\xa1habadu._NEWLINE_Glavna stavba je bila kraljeva rezidenca. Soba velikosti 20 krat 20 m, je bila zgrajena na podlagi iz 2 metrov opeke, stene so bile visoke 10 m in debele 3 m. Strop so podpirali \xc5\xa1tirje podporni stebri, okra\xc5\xa1eni s korintskim okrasjem. Znotraj templja so bili glineni kipi in poslikane stene. S sistemom hodnikov je bila dvorana povezana z dvema stolpoma. Celoten kompleks je bil verjetno tempelj ognja._NEWLINE_Okrogla stavba s premerom 17 m je imela notranjost zasnovano v dveh stopnjah: prva je bila iz belega alabastra, druga stopnja pa so bili stebri\xc4\x8dki, med katerimi so bili v ni\xc5\xa1ah glineni kipi._NEWLINE_Trdnjava v Nisi je bila leta 2007 razgla\xc5\xa1ena za Unescovo svetovno dedi\xc5\xa1\xc4\x8dino.'